recursal/SuperWikiNEXT-32B huggingface dataset:
**Նեսմելովի փողոց** (թաթ.՝ Несмелов урамы), մայրուղային փողոց Կազանի Կիրովյան շրջանում։ Կոչվել է կազանյան քննչական հանձնաժողովի նախագահի տեղակալ Վալենտին Վիկտորովիչ Նեսմելովի (1896-1918 թթ.) պատվին։ Փողոցը համարվում է Կազան քաղաքի Զարեչիե արվարձանի 17-18-րդ դարերի մշակութային շերտի մի մասը։

Պատմություն
-----------

Նախքան Կույբիշևյան ջրամբարի և Ժիգուլևյան ՀԷԿ-ի կառուցումը Կազանկայի հունը շրջանցում էր Ադմիրալտեյսկի արվարձանը հյուսիսից։ Ներկայիս Կիրովյան ամբարտակի տեղով անցնում էր երկաթուղին և կար տրանսպորտային անցում, որը դուրս էր գալիս դեպի Իովելևի ժամանակակից փողոց։ Այստեղ տրանսպորտի համար Կազանկայի վրայով անցկացվեց այսպես կոչված «սապատավոր կամուրջ»։ 1960-ական թվականներին «սապատավոր կամուրջը» ճանաչվեց վթարային և նրա վրայով տրանսպորտային հոսքը դադարեցվեց, որի պատճառով էլ տրանսպորտային հոսքը ուղղվեց դեպի Առջևի փողոց։ 1970 թվականի հունիսի 9-ի № 449 որոշմամբ Առջևի հրապարակը վերանվանվեց Նեսմելովի փողոց։

2009-2011 թթ. Նեսմելովի փողոցը վերանորոգվել է, որից հետո փողոցով սկսել է երթևեկել 9-րդ համարի տրամվայը, 2011 թվականի նոյեմբերից` 13 և 14-րդ համարների տրամվայները։

Դիրք
----

Փողոցը սկսվում է երկաթգծի Կազանի մասնաճյուղի Հարավային ներքաղաքային երկաթգծի անցատեղից, հատում է Սաիդ-Գալեևի (Կիրովյան ամբարտակ), Կոժևեննայա փողոցները և Գլադիլովի փողոցի խաչմերուկում անցնում դեպի Բոլշայա Կրիլովկա փողոց։

Տրանսպորտ
---------

Կանգառ` Ռեչնոյ տեխնիկում

* Տրամվայ` 5, 9, պարկային երթուղիներ` 3 և 7 երթուղիներով
* Տրոլեյբուս` 4, 10
* Ավտոբուս` 10, 10ա, 44, 45, 49, 53, 63, 72

Շինություններ
-------------

* Ջրային տրանսպորտի Վոլժյան պետական ակադեմիա (նախկին Ռեչնոյ տեխնիկում)։ Ակադեմիայի տարածքում տեղադրվել է «Մետեոր» ջերմանավը
* «Զարեչնյա» կոյուղու պոմպակայան

Ծանոթագրություններ
------------------

1. ↑  Династия Несмеловых подарила Казани и миру семерых ученых — Казанские ведомости
2. ↑  kitaphane tatarstan(չաշխատող հղում)
3. ↑  Градозащитники предлагают не сносить Горбатый мост через старое русло Казанки
4. ↑  "Информация по развитию улично-дорожной сети г. Казани на период 2010-2013 гг". Արխիվացված է the original 2012 թ․ հունվարի 19-ին. Retrieved 2018 թ․ մայիսի 21. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Все дома России
**Խոպան**, ժամանակակից ժարգոնային բառ, որով բնութագրում են այլ երկրներում ցածր որակի աշխատանքներում ներգրավված Հայաստանի քաղաքացիներին։ Համաձայն Արդի հայերենի բացատրական բառարանի, խոպան նշանակում է *«չզարգացած, անկիրթ մնացած»*, որով էլ բացատրվում է եզրի ժամանակակից օգտագործումը, քանի որ խոպան գնացողների հիմնական մասը կազմում են ոչ պրոֆեսիոնալ, մասնագիտական կրթություն չունեցող քաղաքացիներ։

«Խոպանչիների մասին» օրենքը
--------------------------

2015 թվականի մայիսի 6-ին Հայաստանի Ազգային Ժողովի արտահերթ նիստում քվեարկության դրվեց կառավարության կողմից ներկայացված՝ «Եկամտային հարկի» և «Շահութահարկի մասին» օրենքներում լրացումներ ու փոփոխություններ անելու մասին հարցը, որով կառավարությունը սահմանում է, որ այն հարկային գործակալը, որը ՀՀ ռեզիդենտների հետ կնքել է աշխատանքային պայմանագիր, և այդ պայմանագրի հիման վրա աշխատողը աշխատանք է կատարում բացառապես ՀՀ տարածքից դուրս, ապա եկամտային հարկը հաշվարկվում է 13 % դրույքաչափով, որը պետք է վճարվի Հայաստանում։

«Եկամտահարկի մասին» օրենքի փոփոխությամբ առաջարկվում է 13 տոկոս հարկային դրույքաչափ սահմանել այն վարձու աշխատողների համար, որոնք գործատուների հետ կնքված աշխատանքային պայմանագրով աշխատանքներ են կատարում ՀՀ տարածքից դուրս, և այդ աշխատանքները վերաբերում են շինարարական, շինմոնտաժային աշխատանքներին։ Այսինքն՝ կառավարությունը սահմանում է, որ արտերկրում աշխատողներն էլ Հայաստանի Հանրապետությունում պետք է օրինական ձևակերպում ստանան և պետբյուջե հարկեր վճարեն։

«Շահութահարկի մասին» օրենքի փոփոխությամբ էլ նախատեսվում է, որ այն գործատուները, որոնք կունենան արտերկրում շինարարական աշխատանքների կատարման ծրագրեր, և այդ ծրագրերը հավանության կարժանանան կառավարության կողմից, շահութահարկ կվճարեն 5 տոկոսի չափով։

Քվեարկությամբ՝ 65 կողմ, 16 դեմ և 21 ձեռնպահ, օրինագիծն ընդունվեց առաջին ընթերցմամբ։

Ծանոթագրություններ
------------------

1. ↑  Էդուարդ Աղայան // Արդի հայերենի բացատրական բառարան, «Հայաստան» հրատարակչություն, Երևան, 1976
2. 1 2 3 4  "«Խոպանչիների մասին» անունը ստացած օրինագիծն ընդունվեց. պարզվում է՝ օրենքը սխալ ե ներկայացվել". Արխիվացված է the original 2015 թ․ մայիսի 10-ին. Retrieved 2015 թ․ մայիսի 6.

|  |
| --- |
| 
  **Հայաստան**   **Միգրացիա**
 |
**Նեջմեթթին Էրբաքան** (թուրքերեն՝ Necmettin Erbakan, հոկտեմբերի 29, 1926(1926-10-29), Սինոպ, Թուրքիա - փետրվարի 27, 2011(2011-02-27)[…], Անկարա, Թուրքիա), թուրք քաղաքական գործիչ, Թուրքիայի վարչապետ 1996 թվականի հունիսի 28-ից մինչև 1997 թվականի հունիսի 30-ը։ Համարվում է «քաղաքական իսլամի» հիմնադիրը , եղել է նախագահ Ռեջեփ Թայիփ Էրդողանի քաղաքական խորհրդատուն։

Կենսագրություն
--------------

Ծնվել է Սինոփում 1926 թվականին, ավարտել է Ստամբուլի տեխնիկական համալսարանը, Գերմանիայում ճարտարագիտության դոկտորի աստիճան է ստացել։ 1969 թվականին հրատարակել է «Millî Görüş» (Ազգային տեսլական) իսլամական մանիֆեստը։ Այդ գաղափարախոսության հիման վրա նա ստեղծել է մի քանի քաղաքական կուսակցություններ, որոնց մեծ մասն արգելվել է։ 1974, 1975-1977 և 1977-1978 թվականներին եղել է Թուրքիայի փոխվարչապետ։

1980 թվականի ռազմական հեղաշրջումից հետո Էրբաքանին արգելվել էր զբաղվել քաղաքական գործունեությամբ։ 1987 թվականին արգելքը հանվեց, և նա հիմնադրեց բարօրության կուսակցությունը։ 1995 թվականին բարօրություն կուսակցությունը հաղթեց խորհրդարանական ընտրություններում, և 1996 թվականին Էրբաքանն ընտրվեց վարչապետ՝ դառնալով առաջին իսլամամետ քաղաքական գործիչն այդ պաշտոնում։

Արտաքին քաղաքականության մեջ Էրբաքանը իսլամադավան այլ երկրների հետ մերձեցման քաղաքականություն էր վարում՝ ի հակակշիռ ավելի վաղ ԱՄՆ-ի հետ ռազմավարական գործընկերության քաղաքականության։ Էրբաքանը նաևհանդես է եկել Իսլամական ութնյակի (D-8) ստեղծման նախաձեռնությամբ։ 1997 թվականի փետրվարի 28-ին թուրքական բանակը միջամտեց քաղաքականությանը՝ ազգային անվտանգության խորհրդի նիստում հնչեցնելով սեփական պահանջները, որի արդյունքը դարձավ 18 կետից բաղկացած հուշագիրը։ Հունիսին Էրբաքանը հրաժարական տվեց, իսկ 1998 թվականին նրան արգելվեց քաղաքական գործունեությամբ զբաղվել հինգ տարվա ընթացքում՝ աշխարհիկ ռեժիմի խախտման փորձի համար։ Արգելքի ժամկետի ավարտից հետո մասնակցել է «Արդարություն և զարգացում» կուսակցության ստեղծմանը։ Մեղադրվելով խարդախության մեջ՝ 2004 թվականին դատապարտվել է 5 տարվա ազատազրկման, սակայն կարողացել է խափանման միջոցը փոխել տնային կալանքի, իսկ 2008 թվականին ներում է շնորհվել։

2011 թվականի փետրվարի 27-ին Անկարայի հիվանդանոցում մահացել է սրտի կաթվածից, Ստամբուլում նրա հուղարկավորությանը մասնակցել է հարյուր հազարավոր մարդ։ 2012 թվականի ապրիլին Անկարայի դատախազությունը ձերբակալության օրդեր էր ներկայացրել 30 զինվորականների, որոնք մասնակցել են 1997-1998 թվականների փետրվարի իրադարձություններին և անմիջական առնչություն են ունեցել Նեջմեթին Էրբաքանի պաշտոնանկության հետ։

Ծանոթագրություններ
------------------

1. 1 2
2. 1 2  Encyclopædia Britannica
3. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. 1 2  "В Турции прошли похороны основателя "политического ислама" Эрбакана". ՌԻԱ Նովոստի. 01.03.2011.
5. ↑  "Скончался бывший премьер-министр Турции Неджметтин Эрбакан". islamnews.ru. 28.02.2011. Արխիվացված է the original 2016 թ․ մարտի 5-ին. Retrieved 2019 թ․ հուլիսի 26. `{{cite news}}`: Unknown parameter `|dead-url=` ignored (`|url-status=` suggested) (help)
6. ↑  "В Турции умер бывший глава исламистского правительства Неджеметтин Эрбакан". NEWSru.com. 27.02.2011.
7. ↑  В Турции вновь начались аресты высокопоставленных военных
**Խոսե Կոմաս-Սոլա** (կատ.՝ Josep Comas Solà, դեկտեմբերի 17, 1868(1868-12-17), Բարսելոնա, Իսպանիա - դեկտեմբերի 2, 1937(1937-12-02), Բարսելոնա, Իսպանիա), իսպանացի աստղագետ, աշխատել է Ֆաբրա աստղադիտարանում։

Գիսաստղերի և աստերոիդների հայտնաբերող։ Աշխատել է Ֆաբրա աստղադիտարանում։ 1897 թ.-ից 1903 թվականները ընկած ժամանակահատվածում հայտնաբերել է ընդհանուր առմամբ 11 աստերոիդ։ Բացի դա Կոմաս Սոլան հայտնաբերել է մեկ կարճ պարբերությամբ գիսաստղ՝ 32P/Կոմաս Սոլա և մեկ երկար պարբերությամբ գիսաստղ՝ C/1925 F1:

Կոմաս Սոլան սովորել է Բարսելոնայի համալսարանի ֆիզիկա-մաթեմատիկական քոլեջում, որն ավարտել է 1889 թվականին։ Նույն թվականին նա սկսել է կատարել Մարսի դիտարկումներ, որոնք կատարել է մոլորակի առճակատումների ժամանակ։ Արդյունքում 1894 թվականին նա ստեղծեց Մարսի քարտեզը։ Հետագայում կատարել է նաև այլ մոլորակների դիտարկումներ, և 1902 թվականին հաշվարկեց Սատուրնի պտույտի պարբերությունը։

1915 թ.-ից 1930 թվականն ընկած ժամանակահատվածում Կոմաս Սոլան հիմնեց և դարձավ Ֆաբրա աստղադիտարանի առաջին տնօրենը։ Նրա աշխատանքների մեծամասնությունը վերաբերվում են մոլորակներին և գիսաստղերին։ 1907 թվականին Կոմաս Սոլան առաջինն էր, որ հայտնաբերեց մթնոլորտ Սատուրնի արբանյակ Տիտանի վրա։ Նա նկատեց, որ արբանյակի եզրերն ավելի մուգ են, քան կենտրոնը։ Դիտելով լուսավոր հետքերի շարժը նա եզրակացրեց, որ դրանք կարող են լինել ամպեր մթնոլորտում։ Ավելի ուշ 1944 թվականին դա հաստատեց նաև Ջերարդ Կոյպերը։

Կոմաս Սոլան եղել է Իսպանիայի և Ամերիկայի աստղագիտական միության առաջին նախագահը, որն այժմ կոչվում է Իսպանական աստղագիտական միություն (SEA)։

Կոմաս Սոլայի անունն են կրում երկու նրա կողմից հայտնաբերված աստերոիդներ՝ (1102) Պեպիտա (*Pepito* — աստղագետի ոչ-պաշտոնական անունից) և (1655) Կոմաս Սոլան, իսկ իր կողմից հայտնաբերված (986) Ամելիա աստերոիդը Կոմաս Սոլան անվանել է իր կնոջ պատվին։

Ծանոթագրություններ
------------------

1. 1 2
2. 1 2 3 4  Enciclopèdia de l'esport català (կատ.) — Grup Enciclopèdia, 2012.
3. 1 2 3 4  Diccionario biográfico español (իսպ.) — Real Academia de la Historia, 2011.
4. 1 2  Gran Enciclopèdia Catalana (կատ.) — Grup Enciclopèdia, 1968.
5. ↑  "Minor Planet Discoverers". Փոքր մոլորակների կենտրոն. Արխիվացված է the original 2012 թ․ մարտի 14-ին. Retrieved 2011 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Կոմաս Սոլայի կենսագրությունը Archived 2010-06-20 at the Wayback Machine. (իսպ.)
* Comas Solá, José (1868 - 1937) Archived 2009-05-31 at the Wayback Machine. (անգլ.)
* Комас СОЛА Хосе (astronet) (ռուս.)
* Испанское астрономическое общество(չաշխատող հղում)
 (անգլ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BAV: ADV12638361 · BNC: a10384959 · BNE: XX1147766 · GND: 116645709 · ICCU: CUBV100878 · ISNI: 0000000066365652 · LCCN: no97008812 · PTBNP: 592696 · SUDOC: 176010114 · VIAF: 37672566 · WorldCat VIAF: 37672566 |

 |

 |
Անվան այլ կիրառումների համար տե՛ս՝ Լուն Վոժ (այլ կիրառումներ)

**Լուն Վոժ** (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպ Յու գետի ձախ ափին 122 կմ հեռավորության վրա։ Գետի երկարությունը կազմում է 10 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000014497
* Կոդը ըստ հիդրոլոգիական հետազոտության (ՌԴ) — 103001449
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Լուն Վոժ". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 25.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**Մստիսլավ Ռոստրոպովիչի պուրակ** (ռուս.՝ Сквер Мстислава Ростроповича), պուրակ Մոսկվայի կենտրոնում, Ելիսեևի և Բրյուսի նրբանցքների խաչմերուկում։

Անվան ստուգաբանություն
----------------------

Պուրակը երկար ժամանակ անվանում չուներ, և 2017 թվականի փետրվարին, ՌԴ կառավարության որոշմամբ, նրան շնորհվեց մեծանուն թավջութակահար, դաշնակահար և դիրիժոր, ԽՍՀՄ ժողովրդական արտիստ Մստիսլավ Ռոստրոպովիչի անունը։ Բրյուսի նրբանցքը խորհրդային տարիներին հայտնի էր որպես ստեղծագործական մտավորականության բնակության վայր. նրբանցքի՝ պուրակին հարևան տներում բնակարաններ էին ստանում դերասաններն ու երաժիշտները, այստեղ է գտնվում Մոսկվայի կոմպոզիտորների տունը։

Այս շենքը կառուցվել էր հատուկ կոմպոզիտորների և Մոսկվայի Կոնսերվատորիայի պրոֆեսորների համար։ Այս տանն ապրել են նաև Դմիտրի Կաբալևսկին, Արամ Խաչատրյանը, Դմիտրի Շոստակովիչը, Լեոնիդ Կոգանը, Սվյատոսլավ Ռիխտերը։

Նկարագրություն
--------------

Թեև պուրակն անվանումը ստացել է 2017 թվականին, այդ ժամանակ այնտեղ արդեն գտնվում էր քանդակագործ Ալեքսանդր Ռուկավիշնիկովի հեղինակած Մստիսլավ Ռոստրոպովիչի հուշարձանը, որը բացվել էր 2012 թվականին։ Հուշարձանը գտնվում է պուրակի սկզբնամասում, դեմքով ուղղված է դեպի Վերափոխման կիրճի Հարության տաճարը։

Բացի այդ, պուրակում առկա են նաև 1990-ական թվականների մի քանդակ և մի քանի նստարան։ Պուրակը խնամված է, ամբողջովին շրջափակված է թուջե ցանկապատով։

Պատկերասրահ
-----------

* Մստիսլավ Ռոստրոպովիչի հուշարձանըՄստիսլավ Ռոստրոպովիչի հուշարձանը

Ծանոթագրություններ
------------------

1. ↑  "Правительство Москвы. Постановление. 22 февраля 2017 г. N 57-ПП" (PDF). Արխիվացված է the original (PDF) 2018 թ․ մայիսի 20-ին. Retrieved 2018 թ․ մայիսի 19. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Сквер Мстислава Ростроповича появится в Москве в следующем году (декабрь 2016)
3. ↑  "Памятник Ростроповичу. Укротитель эротичного инструмента".
Անվան այլ կիրառումների համար տե՛ս՝ Լուն Վոժ (այլ կիրառումներ)

 **Լուն Վոժ**  (ռուս.՝ Лун-Вож ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ստորին Օդես գետի ձախ ափից 25 կմ հեռավորության վրա։ Գետի երկարությունը կազմում է 40 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300112103000075939
* Կոդը ըստ հիդրոլոգիական հետազոտության (ՌԴ) — 103007593
* Ավազանի կոդը — 03.05.03.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Լուն Վոժ". Արխիվացված from the original on 2012 թ․ հուլիսի 26. Retrieved 2015 թ․ դեկտեմբերի 3.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
Մայիսմեկյան տոնակատարությունների մասին խորհրդային պաստառ
**Խորհրդային ժողովուրդ** (ռուս.՝ *Советский народ*), **ԽՍՀՄ քաղաքացիներ** (ռուս.՝ *Граждане СССР*), քաղաքացիական նույնություն ԽՍՀՄ-ում, որը բնութագրվում է որպես իր բովանդակությամբ սոցիալիստական մշակույթ, ընդհանուր տարածք, տնտեսություն, միութենական համաժողովրդական պետություն և ընդհանուր նպատակ՝ համայնավարության կառուցումն ունեցող մարդկանց պատմական, սոցիալական, ազգամիջյան ընդհանրություն։

ԽՍՀՄ փլուզումից հետո այդ կայացած վերազգային նույնությունը աստիճանաբար վերացել է։

Գաղափարի զարգացումն ԽՍՀՄ-ում
----------------------------

«Խորհրդային ժողովուրդ» եզրը սկսել է կիրառվել ԽՍՀՄ բնակչության նշանակման համար արդեն 1920-ականներին։

1961 թվականին ԽՄԿԿ XXII-րդ նիստի ժամանակ Նիկիտա Խրուշչյովը ԽՄԿԿ նոր ծրագրի մասին իր զեկույցում հայտարարել է՝

> 
> 
> ԽՍՀՄ-ում կազմավորվել է ընդհանուր բնագծեր ունեցող տարբեր ազգությունների մարդկանց պատմական ընդհանրություն՝ խորհրդային ժողովուրդ։ Նրանք ունեն ընդհանուր սոցիալիստական Հայրենիք՝ ԽՍՀՄ, ընդհանուր տնտեսական բազա՝ սոցիալիստական տնտեսություն, ընդհանուր հասարակական-դասակարգային կառուցվածք, ընդհանուր աշխարհահայացք՝ մարքսիզմ-լենինիզմ, ընդհանուր նպատակ՝ համայնավարության կառուցումը, բազմաթիվ ընդհանուր գծեր հոգևոր պատկերի, հոգեբանության մեջ։
> 
> 
> 
> *Բնօրինակ տեքստ* (ռուս.)  
> 
> *В СССР сложилась новая историческая общность людей различных национальностей, имеющих общие характерные черты,— советский народ. Они имеют общую социалистическую Родину — СССР, общую экономическую базу — социалистическое хозяйство, общую социально-классовую структуру, общее мировоззрение — марксизм-ленинизм, общую цель — построение коммунизма, много общих черт в духовном облике, в психологии*
> 
> 
> 
> 

1971 թվականի ԽՄԿԿ XXIV-րդ նիստի որոշմամբ խորհրդային ժողովուրդը հայտարարվել է ԽՍՀՄ տարածքը բնակեցնող բոլոր դասերի և շերտերի, ազգերի և ազգությունների ամուր հասարակական-քաղաքական և գաղափարային միասնականության արդյունք։

Խորհրդային ժողովրդի որպես մեկ ընդհանրության հասկացողությունը սնուցվում էր այնպիսի ընդհանուր ձեռքբերումներով, ինչպիսիք էին հաղթանակը Երկրորդ համաշխարհային պատերազմում (ԽՍՀՄ-ի համար՝ Հայրենական մեծ պատերազմում) և տիեզերքի յուրացումը։

Արտաքին հղումներ
----------------

* Խորհրդային ժողովուրդ // Գիտական համայնավարություն. Բառարան (1983)

Ծանոթագրություններ
------------------

1. ↑  "«Руководитель рабочей группы, губернатор Ростовской области Василий Голубев отметил, что после распада СССР ничего подходящего вместо общности „советский народ" предложено в стране не было.»". Արխիվացված է the original 2014 թ․ նոյեմբերի 4-ին. Retrieved 2016 թ․ մայիսի 11. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Օրինակ, Դեմիան Բեդնու մոտ՝ «Խորհրդային ժողովուրդը կգոռգոռա՝ „Բրա՛-ա-ա-վո"»
3. ↑  22-й съезд КПСС (17 — 31 октября 1961 года): Стенографический отчет. Том 1. С. 153. М.: Госполитиздат, 1962
4. ↑  24-й съезд КПСС (30 марта — 9 апреля 1971 года): Стенографический отчет. М.: Госполитиздат, 1971. Том 2. С. 232

|  |
| --- |
| 
  **ԽՍՀՄ**
 |
Անվան այլ կիրառումների համար տե՛ս՝ Լուն Վոժ (այլ կիրառումներ)

**Լուն Վոժ** (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Կոժվա գետի աջ ափին 72 կմ հեռավորության վրա։ Գետի երկարությունը կազմում է 66 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100212103000063573
* Կոդը ըստ հիդրոլոգիական հետազոտության (ՌԴ) — 103006357
* Ավազանի կոդը — 03.05.01.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Լուն Վոժ". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 25.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
**Մուրսիայի դրոշ** (իսպ.՝ Bandera de la Región de Murcia), Մուրսիայի ինքնավար մարզի խորհրդանիշերից մեկը։

Դրոշը ընդունվել է 1982 թվականի հունիսի 9-ին։ 4.1 հոդվածում Մուրսիայի ինքնավար մարզը նկարագրվում է

> 
> Մուրսիա շրջան, ուղղանկյուն ազնվամորու ֆոնի վրա։ Դրոշի վերևի ձախ հատվածում տեղակայված են չորս դղյակներ, իսկ ներքևի աջ հատվածում՝ յոթ թագավորական թագեր՝ չորս շարքով՝ առաջին շարքում մեկ հատ, երկրորդում՝ երկու, երրորդում՝ երեք, չորորդում՝ մեկ։
> 
> 
> 

Չորս դղյակները խորհրդանշում են պատմական Մուրսիա քաղաքի շրջափակումը՝ Կաստիլյան և Արագոնյան թագերը, Գրանադայի ամիրայությունը և Միջերկրական ծովը։ Յոթ թագերը խորհրդանշում են Մուրսիայի թագավորությունը։

Ծանոթագրություններ
------------------

1. ↑  Ley Orgánica 4/1982, de 9 de junio, Estatuto de Autonomía de Murcia
2. ↑  "La bandera de Murcia: castillos y coronas". Արխիվացված է the original 2012 թ․ հունիսի 27-ին. Retrieved 2017 թ․ հուլիսի 3. `{{cite web}}`: Unknown parameter `|dead-url=` ignored (`|url-status=` suggested) (help)

Տես նաև
-------

* Մուրսիայի զինանշան
**Մրրիկների օվկիանոս** (լատին․՝ Ōceanus procellārum) հսկայական լուսնային ծով է Լուսնի դեպի Երկիրը ուղղված կողմի արևմտյան եզրին։ Այն լուսնային ծովերից միակն է, որը կոչվել է «Օվկիանուս», իր չափերի պատճառով։ Մրրիկների օվկիանոսը ձգվում է ավելի քան 2500 կմ իր հյուսիս-հարավ առանցքի երկայնքով և ընդգրկում է մոտավորապես 4,000,000 կմ2, որը կազմում է Լուսնի ընդհանուր մակերեսի 10,5%-ը։

Նկարագիր
--------

Ինչպես և բոլոր լուսնային ծովերը, Մրրիկների օվկիանոսը ձևավորվել է հնագույն հրաբխային ժայթքումների հետևանքով, որոնք հանգեցրել են բազալտային հոսքերի առաջացմանը, որոնք ծածկել են տարածաշրջանը կարծրացած մագմայի հաստ, գրեթե հարթ շերտով։ Ենթադրվում է, որ Մրրիկների օվկիանոսի բազալտների տարիքը մինչև մեկ միլիարդ տարի է։ Այնուամենայնիվ, ի տարբերություն լուսնային այլ ծովերի, Մրրիկների օվկիանոսը կարող է լինել կամ չլինել մեկ բավականին ազդեցիկ երևույթի հետևանք։

Ծովի եզրերի մոտ տարածված են մեծ քանակով փոքր ծովածոցեր և ծովեր, որոնցից են Ցողի ծովածոցը հյուսիսում, Ամպերի ծովը և Խոնավության ծովը հարավում։ Հյուսիս-արևելքում Մրրիկների օվկիանոսը բաժանվում է Անձրևների ծովից Կարպատյան լեռներով։ Օվկիանոսի հյուսիս-արևմտյան եզրին է գտնվում 32 կմ տրամագծով Արիստարքուսի ճառագայթային խառնարանը, որը Լուսնի Երկրին ուղղված կողմի ամենապայծառ առանձնահատկությունն է։ Մեկ այլ նշանակալի ճառագայթային խառնարան Կոպեռնիկը գտնվում է օվկիանոսի արևելյան եզրին

Ծանոթագրություններ
------------------

1. ↑  "Oceanus Procellarum". *Gazetteer of Planetary Nomenclature*. USGS Astrogeology. Retrieved 2010 թ․ օգոստոսի 23.
2. ↑  October 2012, Charles Q. Choi 29 (2012 թ․ հոկտեմբերի 29). "Moon's Mysterious 'Ocean of Storms' Explained". *Space.com* (in անգլերեն). Retrieved 2021 թ․ մայիսի 7.`{{cite web}}`: CS1 սպաս․ թվային անուններ: authors list (link)
3. ↑  Andrea Thompson 06 November 2008 (2008 թ․ նոյեմբերի 6). "Signs of Late Volcanism Seen on Moon". *Space.com* (in անգլերեն). Retrieved 2021 թ․ մայիսի 7.`{{cite web}}`: CS1 սպաս․ թվային անուններ: authors list (link)
4. ↑  DK Space Encyclopedia: The Near Side of the Moon
5. ↑  "NASA – Copernicus". *www.nasa.gov* (in անգլերեն). Արխիվացված է the original 2021 թ․ դեկտեմբերի 14-ին. Retrieved 2021 թ․ մայիսի 7.
Տնական մրգօղի
**Մրգօղի**, քաղցր մրգահատապտղային ոգելից խմիչք։ Թնդությունը՝ 18-20 %, շաքարի պարունակությունը՝ 28-40 %: Պատրաստվում է ալկոհոլային հյութերից, շաքարային օշարակից, ռեկտիֆիկացված սպիրտից, կիտրոնաթթվից և փափկեցված ջրից։

Կախված պատրաստման եղանակից՝ մրգօղու հասունացման ժամկետը կազմում է մեկ ամսից մինչև կես տարի։ Տարբերակում են ուշահաս, միջինահաս և արագահաս մրգօղիներ։

Ուշահաս մրգօղիներ պատրաստելիս հիմնականում, բայց ոչ միշտ, օգտագործում են երկար պահպանման ժամկետ ունեցող միրգ, մասնավորապես՝ հունդավորներ և որոշ կորիզավորներ։ Օրինակ՝ խնձոր, տանձ, արոս, սերկևիլ և այլն։ Ուշահաս մրգօղի պատրաստելու համար օգտագործվում է կոկռոշ, որն ունի պահպանման սահմանափակ ժամկետ (10-15 օր՝ 0 °C): Ուշահաս մրգօղիները հասունանում են 3-6 ամսվա ընթացքում։

Միջինահաս մրգօղիները պատրաստվում են միակորիզավորներից (բալ, սալոր) և հատապտուղներից, որոնց պահպանման ժամկետը մոտ 10-15 օր է՝ 0 °C ջերմաստիճանի պայմաններում (հաղարջ, հապալաս)։ Այդպիսի մրգօղիները հասունանում են 1,5-2,5 ամիս անց։

Պահպանման կարճ ժամկետ ունեցող հատապտուղները (մոտավորապես 3-5 օր՝ 0 °C ջերմաստիճանի պայմաններում), ինչպես օրինակ՝ ազնվամորին և իծամորին, օգտագործվում են արագահաս մրգօղիների պատրաստման համար, որոնք հասունանում են մեկ ամսվա ընթացքում։

Սննդի արդյունաբերության մեջ մրգօղիները պատրաստվում են լիկյոր-օղի արտադրող գործարաններում։ Արտադրության ծավալները՝ օղու հետ կապված, մեծ չեն, իսկ տեխնոլոգիական տեսանկյունից պատրաստումն ավելի բարդ է, քանի որ բացի հիմնական հումքից՝ սպիրտից և ջրից, պահանջվում են սպիրտային հյութերի, շաքարային օշարակի, բուրումնավետ սպիրտի կիսաֆաբրիկատներ, ներկանյութեր և այլ բաղադրիչներ։

Ծանոթագրություններ
------------------

1. 1 2 3 4 5  "Наливки". Sochi.Org.Ru. Արխիվացված է the original 2012 թ․ փետրվարի 8-ին. Retrieved 12.01.2010. `{{cite web}}`: Unknown parameter `|deadlink=` ignored (`|url-status=` suggested) (help)
2. 1 2 3  "Хранение урожая". Библиотекарь.Ру. Արխիվացված է the original 2012 թ․ փետրվարի 8-ին. Retrieved 12.01.2010. `{{cite web}}`: Unknown parameter `|deadlink=` ignored (`|url-status=` suggested) (help)

Գրականություն
-------------

* *Багриновский Г. Ю.* Энциклопедический словарь спиртных напитков. — М.: Астрель:АСТ, 2008. — 1342 с. — ISBN 978-5-17-016166-9, 978-5-271-06543-9
* Рецептуры ликёро-водочных изделий и водок / под. ред. А. И. Ковалевской. — М.: Московская типография № 8 Союзполиграфпрома при Государственном комитете СССР по делам издательств, полиграфии и книжной торговли, 1981. — 352 с.
* Каталог ликёро-водочных изделий. — М.: ПРОДОФОРМЛЕНИЕ пищепромиздата МППТ СССР, 1957. — 99 с.

Արտաքին հղումներ
----------------

* Наливка // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
* Наливка // Малый энциклопедический словарь Брокгауза и Ефрона : в 4 т. — СПб. 1907—1909.
**Մրգային սառույց** կամ **փոփսիքլ,** հյութից, թեյից կամ մրգային այլ խմիչքներից պատրաստված սառը աղանդեր։ 
Մրգային սառույց պատրաստելու համար հեղուկը սառեցնում են փայտիկի վրա։ Հաճախ ավելացնում են ներկեր։ Մրգային սառույցի որոշ տեսակներ բաժակների մեջ են դնում և մատուցում առանց փայտիկի։

Պատմություն
-----------

Մրգային սառույցն առաջին անգամ պատրաստվել է 1905 թվականին։ Սան Ֆրանցիսկոյից 11-ամյա Ֆրենկ Էպպերսոնը մի բաժակ ջրի մեջ մի քիչ սոդայի փոշի լցրեց ու սկսեց փայտե ձողիկով խառնել։ Նա ցանկանում էր ըմպելիք պատրաստել։ Գազավորված հեղուկով այդ բաժակը փայտե ձողիկի հետ միասին նա մոռացավ բակում։ Այդ գիշեր ջերմաստիճանը զրոյից ցածր էր։ Եվ առավոտյան Էպպերսոնը տեսավ, որ բաժակի մեջի ըմպելիքը սառել է։ Տղան ցանկացավ հալեցնել խմիչքը՝ դնելով այն տաք ջրի մեջ։ Փայտե ձողը քաշելով նա հանեց սառած զանգվածը և կերավ այն։

1922 թվականին Օքլենդում հրշեջների պարահանդեսի ժամանակ Էպպերսոնն առաջին անգամ վաճառեց նման եղանակով, բայց մրգահյութով պատրաստած մի քանի սառույց։ 1923 թվականին Էպպերսոնը արտոնագիր ստացավ «փայտիկի վրա սառեցված սառույցի» համար, որն անվանեց *փոփսիքլ* (Popsicle) իր երեխաների խնդրանքով։ Մի քանի տարի անց Էպպերսոնը ապրանքանշի իրավունքները վաճառեց նյույորքյան Joe Lowe Company ընկերությանը։

Տես նաև
-------

* Իտալական սառույց
* Գրանիտա
* Պաղպաղակ
* Սորբե

Ծանոթագրություններ
------------------

1. ↑  "Hawkeshealth.net". Hawkeshealth.net. Արխիվացված from the original on 2013 թ․ հունիսի 4. Retrieved 2017 թ․ նոյեմբերի 2.
2. ↑  "The Popsicle Story". Popsicle. Արխիվացված from the original on 2013 թ․ հունիսի 4. Retrieved 2017 թ․ նոյեմբերի 2.
**Կամիլլո Ուգոնի** (օգոստոսի 8, 1784(1784-08-08), Բրեշիա, Բրեշիա, Լոմբարդիա - փետրվարի 12, 1855(1855-02-12), Պոնտևիկո, Բրեշիա, Լոմբարդիա, Լոմբարդո-Վենետիկ, Ավստրիական կայսրություն), իտալացի գրականության պատմաբան և քաղաքական գործիչ։

Ծնվել է Մարկանտոնիո Ուգոնիի և Կատարինե Մագգիի ընտանիքում։ Սովորել է սկզբում Բրեշիայի սոմասկանյան դպրոցում, իսկ հետո՝ Պարմայում՝ Հիսուսի միաբանության քոլեջում։

Բրեշիա է վերադարձել 1806 թվականին՝ սկսելով համագործակցել Ուգո Ֆոսկոլոյի (նրանք ընկերություն են արել ամբողջ կյանքի ընթացքում)և դասական-փիլիսոփա Ջերոմո Բորգնոյի հետ, ով, մասնավորապես, դրդեց նրան իտալերեն թարգմանելու Գայոս Հուլիոս Կեսարի «Մեկնաբանություններ»-ը։ Ավարտելով աշխատանքը՝ Ուգոնին հատուկ ուղևորվել է Փարիզ, որտեղ իր թարգմանությունը որպես ծննդյան օրվա նվեր մատուցել է Նապոլեոն Բոնապարտին՝ վերջինիցս դրա դիմաց ստանալով բարոնի տիտղոս։

Ուգոնին նաև հայտնի է նրանով, որ շարունակել է Ջովանբատտիստ Կորնիանիի՝ «Della letteratura italiana nella seconda metà del sec XVIII» գրքի (XVIII դարի երկրորդ կեսի իտալական գրողների կենսագրություններ) վրա կատարած աշխատանքը։ Այն հրատարակվել է 1820 թվականին։

1820-ական թվականներին Ուգոնին Ջովաննի Արրիվաբենեի և Ջիովիտ Սկալվինի հետ միասին մասնակցել է կարբոնարների շարժմանը, որի արդյունքում ստիպված է եղել փախչել՝ սկզբում Շվեյցարիա, ապա Անգլիա, ավելի ուշ՝ Ֆրանսիա։ Մասնավորապես Ֆրանսիայում նա մասնակցել է Biographie universelle-ի հրապարակման աշխատանքներին և եղել է Le Globe թերթի համահեղինակներից մեկը։ 1824 թվականին նա իտալերեն է թարգմանել իր ընկեր Ֆոսկոլոյի Essays on Petrarch աշխատանքը, որը հրապարակվել էր Լոնդոնում դրանից մեկ տարի առաջ։

1838 թվականին համաներման արդյունքում նա վերադարձել է Իտալիա և ընտրվել է Բրեշիայի Ակադեմիայի պրեզիդենտ՝ թարմացնելով XVIII դարի իտալական գրականության ասպարեզում իր ուսումանասիրությունները և շարունակելով լրացնել իր գլխավոր՝ «Della letteratura italiana nella seconda metà del secolo XVIII» ստեղծագործությունը։ Ավարտուն տեսքով այն հրապարակվել է արդեն նրա մահից հետո եղբոր՝ Ֆիլիպպեի կողմից 1856 թվականին։

Մատենագիտություն
----------------

* G. Bracco, *Di Camillo Ugoni*, commemorazione, 1868

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  *Wurzbach D. C. v.* Ugoni, Camillo (գերմ.) // *Biographisches Lexikon des Kaiserthums Oesterreich*: *enthaltend die Lebensskizzen der denkwürdigen Personen, welche seit 1750 in den österreichischen Kronländern geboren wurden oder darin gelebt und gewirkt haben* — Wien: 1856. — Vol. 48. — S. 235.
3. 1 2 3 4  Historische Lexikon der Schweiz, Dictionnaire historique de la Suisse, Dizionario storico della Svizzera (գերմ.) — Bern: 1998.
4. ↑  "SIUSA | Archivi di personalità - Ugoni Camillo". Արխիվացված է the original 2016 թ․ մարտի 5-ին. Retrieved 2016 թ․ օգոստոսի 17. `{{cite web}}`: Unknown parameter `|dead-url=` ignored (`|url-status=` suggested) (help)
**Մուրադ Ամիրխանյան, Ադամ Բարրո** (հուլիսի 6, 1974(1974-07-06), Լենինական, Հայկական ԽՍՀ, ԽՍՀՄ, այժմ՝ Գյումրի), հայ օպերային երգիչ։

Կենսագրություն և գործունեություն
--------------------------------

Մուրադ Ամիրխանյանը ծնվել է 1974 թվականի հուլիսի 6-ին՝ Լենինականում (այժմ՝ Գյումրի)։

1998 թվականին ավարտել է Երևանի Կոմիտասի անվան պետական կոնսերվատորիայի Մարիաննա Հարությունյանի երգեցողության դասարանը։ 2000 թվականին ավարտել է ասպիրանտուրան։ 2001թվականին տեղափոխվել է Ֆրանսիա, որտեղ 2004 թվականին բարձրագույն դիպլոմով ավարտել է Փարիզի բարձրագույն երաժշտական դպրոցը։ 2006 թվականին Փարիզի Սկոլա Կանտորումը (ուսուցիչ` Աննա Մարիա Բոնդին) նրան շնորհել է վարպետության բարձրագույն դիպլոմ։ 2007 թվականին արժանացել է նաև Սկոլա Կանտորումի մեներգչի բարձրագույն դիպլոմի։ Զուգահեռաբար հետևել է Ժոզե Վան Դամի, Ֆրանսուա Լը Ռուի, Չեչիլիա Բարտոլիի և Գաբրիել Բաքյեի վարպետության դասերին։

Ունի ընդարձակ ձայնածավալ, որը բասի ամենաթավ նոտաներից հասնում է մինչև բարիտոնի բարձր հնչյունները։ Դարձել է մի շարք միջազգային մրցույթների առաջին մրցանակների դափնեկիր։ 2001 թվականից ելույթներ է ունեցել Ֆրանսիայում (Կորտո դահլիճ, Բուրգունդական Երաժշտական փառատոն և այլն), Իտալիայում (Հռոմի Սուրբ Պետրոսի մայր տաճար), Հոլանդիայում, Գերմանիայում, եվրոպական այլ երկրներում, Եգիպտոսում ու Հարավային Կորեայում։ Ջուզեպպե Վերդիի «Ռիգոլետտո»-յի կինոտարբերակում կատարել է Սպարաֆուչիլեի դերերգը (տեսասկավառակը՝ 2003 թ.), «Սամսոն և Դալիլա»-յում նկարահանվել է Աբիմելեքի դերում (տեսասկավառակը՝ 2007 թ.): 2008 թ. Քլամարում խաղացել է Դոն Պասկուալեի դերը Գաետանո Դոնիցետտիի համանուն օպերայում, Դոմինիկ Սուրիսի գլխավորությամբ, ինչպես նաև Վալենսիայում (Իսպանիա)` Կլաուս Սալմանի գլխավորությամբ։ Խաղացել է նաև Կոմանդորի դերը Դոն Ջովաննի օպերայում` Դավիդ Լեվիի (Հոլանդիա) գլխավորությամբ։ 2010 թ. Աթենքում ներկայացրել է Իսմենորի դերը Կամպրայի «Տանքրեդ» օպերայում, Փարիզում` Բարթոլոյի դերը Պեզիելոյի «Սևիլյան սափրիչը» օպերայում։ Եվրոպական հյուրախաղերի ժամանակ հանդես է եկել Զեյսլի «Եբրաերեն ռեքվիեմը», Փարիզում ներկայացրել է Բրամսի ռեքվիեմը Տրինիտեյի եկեղեցում։ Թողարկել է «Հայկական հոգևոր երգեր» ձայնասկավառակը երգեհոնի նվագակցությամբ Քվանտումում։ 2011 թ. Ավինյոնի փառատոնի ժամանակ ցուցադրվել է Ադոլֆ Հասսեի «Լարինդան և Վանեսիոն» կատակերգական օպերան։ Մասնակցել է նաև Մարեի փառատոնին։ Լույս է տեսել Ժ. Թիոլեի «Պիանո մա նոն սոլո» գիրքը։ Անսիում մասնակցել է Երաժշտական հաճույք փառատոնին։ Փարիզում լույս է տեսել հատընտիր հոգևոր երգերի հավաքածուն, որը կրում է «Ավե Մարիա» խորագիրը։ Ծիծեռնակաբերդում Ադամ Բարրոյի կատարմամբ՝ Մանուկ Հարությունյանի նորաստեղծ «Մանջութ» լարային նվագարանի նվագակցությամբ՝ հնչել է Կաչչինի «Ավե Մարիա» և Կոմիտասի «Տեր ողորմեա» ստեղծագործությունները։

Ծանոթագրություններ
------------------

1. 1 2 3 4
2. ↑  Ավինյոնի փառատոն
3. ↑  "Ցեղասպանության տարելիցին նվիրված համերգ". Արխիվացված է the original 2020 թ․ փետրվարի 27-ին. Retrieved 2020 թ․ փետրվարի 27. `{{cite web}}`: Unknown parameter `|dead-url=` ignored (`|url-status=` suggested) (help)
**Խորհրդային Միության հերոս և Փառքի շքանշանի ասպետ տագիլցիների հուշարձան** (ռուս.՝ Памятник тагильчанам Героям Советского Союза и кавалерам Ордена Славы), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Հաղթանակի փողոցում, քաղաքի Տագիլստրոևսկի շրջանում, Կարմիր քար ժայռի վրա։

Պատմություն
-----------

Առաջին անգամ Հայրենական մեծ պատերազմի հերոսների հուշահամալիր ստեղծելու գաղափարը հնչել է 2005 թվականի մայիսին, երբ Նիժնի Տագիլի ղեկավար Նիկոլայ Դիդենկոն հրապարակեց համապատասխան որոշում։

Հաղթանակի փողոցում Հերոսների ծառուղի և տագիլցիների հուշարձան հիմնադրելու որոշումն ընդունվել է 2009 թվականին։ Քաղաքային բյուջեում եղած ճգնաժամի պատճառով հուշարձանի կառուցման գումարը չբավականացրեց, և միջոցները սկսեց հավաքագրել քաղաքային խորհուրդը տագիլցիների նվիրատվությունների հաշվին, այդ թվում՝ բարեգործական հեռուստամարաթոնի ժամանակ հավաքված գումարը։ 

Հուշարձանի հեղինակներն են քանդակագործ Ալեքսանդր Իվանովիչ Իվանովը և նրա օգնականներ Ա. Պ. Բարախվոստովը և Պ. Ա. Բունկովը։

Աշխատանքներն ավարտվել են 2 ամսվա ընթացքում։ Հուշարձանը բացվել է 2010 թվականի մայիսի 7-ին։ Ամեն տարի հուշակոթողի մոտ Հաղթանակի օրն անցկացվում է հանդիսավոր հանրահավաք։

Նկարագրություն
--------------

Գրանիտե ստելայի վրա տեղադրված է երկաթե սկահ, որը պատրաստված է ջահի տեսքով։ Սկահի պատերին պատկերված են տանկեր և հաղթողների դափնե ճյուղեր։ Որպես սկահի նյութ է ծառայել պատերազմի տարիներից պահպանված մարտական տեխնիկայի մետաղը։ Ստելայի դիմերեսին տեղադրված են Խորհրդային Միությանհերոսի մեդալի պատկերը և մարմարե տախտակ, որի վրա ոսկեգույն տառերով գրված են Խորհրդային Միության 27 հերոսների և Փառքի շքանշանի 8 ասպետների անունները. դրանք այն տագիլցներն են, որոնք աչքի են ընկել Հայրենական մեծ պատերազմի ժամանակ։ Հուշարձանի շուրջ տարածքը բարեկարգված է և սալիկապատված։

Աղբյուրներ
----------

* "Памятник тагильчанам героям Советского Союза и кавалерам Ордена Славы". EkatGid. Արխիվացված է the original 2015 թ․ ապրիլի 2-ին. Retrieved 2015 թ․ մարտի 24. `{{cite web}}`: Unknown parameter `|dead-url=` ignored (`|url-status=` suggested) (help)
* "Слава Героям!". История Нижнего Тагила от основания до наших дней. Retrieved 2015 թ․ մարտի 24.
* "В Нижнем Тагиле прошел традиционный митинг возле памятника тагильчанам - Героям Советского Союза". Нижний Тагил. Официальный сайт города. Retrieved 2015 թ․ մարտի 24.
**Մարիամ Ռուդոլֆի Խաչատրյան** (**Մոկո Խաչատրյան**, սեպտեմբերի 26, 1969(1969-09-26), Երևան, Հայկական ԽՍՀ, ԽՍՀՄ), հայ գեղանկարչուհի, աբստրակտ նկարչուհի։

ՅՈՒՆԵՍԿՕ-ի նկարիչների միջազգային ասոցիացիայի անդամ (1995 )։

Կենսագրություն
--------------

Մարիամ Խաչատրյանը ծնվել է 1969 թվականին, Երևանում, գեղանկարիչ Ռուդոլֆ Խաչատրյանի ընտանիքում։ Ռուդոլֆ Խաչատրյանն աղջկան՝ Մարիամին, երկու տարեկանում Մոկո է անվանել։ 1980-1983 թվականներին սովորել է Գեղագիտության ազգային կենտրոնում, 1983-1987 թվականներին՝ Երևանի Փանոս Թերլեմեզյանի անվան գեղարվեստի ուսումնարանում, 1987-1991 թվականներին՝ Երևանի գեղարվեստա-թատերական ինստիտուտում։ 1992 թվականին ստեղծագործական գործունեությունը շարունակել է Մոսկվայում։
2014 թվականից հիմնականում ստեղծագործել է աբստրակտ ոճով։ Աշխատանքները գտնվում են Երևանի և Քուվեյթի ժամանակակից արվեստի թանգարաններում, Ֆրանսիայի, Գերմանիայի, Իտալիայի, Անգլիայի, Չեխիայի, Հայաստանի, Ռուսաստանի մասնավոր հավաքածուներում։

Ցուցահանդեսներ
--------------

1991 թվականից մասնակցել է հանրապետական և միջազգային ցուցահանդեսների Փարիզում, Մոսկվայում, Երևանում, Քուվեյթում, Նյու Յորքում, Լոնդոնում, Դուբայում, Ցյուրիխում և այլուր։

Անհատական ցուցահանդեսներ է ունեցել Մոսկվայում (1993), Երևանում (2007-2009, 2014), Բեյրութում (2012)։

Ծանոթագրություններ
------------------

1. ↑  Բաց նյարդով աբստրակցիոնիստ նկարչուհին. Մոկո Խաչատրյան
2. 1 2 3  "Մոկո Խաչատրյանի կենսագրությունը avproduction.am կայքում". Արխիվացված է the original 2021 թ․ դեկտեմբերի 1-ին. Retrieved 2020 թ․ մայիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Մոկո Խաչատրյան. «Ամենաշատը ցավում եմ, որ հայրս՝ Ռուդոլֆը, չի տեսնի ցուցահանդեսը»
**Մստիսլավ Ռոստրոպովիչի հուշարձան** (ռուս.՝ Памятник Мстиславу Ростроповичу), հուշարձան Մոսկվայում, որը տեղադրվել է 2012 թվականին։ Հուշարձանը նվիրված է մեծանուն թավջութակահար, դաշնակահար և դիրիժոր, ԽՍՀՄ ժողովրդական արտիստ Մստիսլավ Ռոստրոպովիչին։ Գտնվում է Բրյուսի նրբանցքում, Մստիսլավ Ռոստրոպովիչի պուրակում։ Հուշարձանի հեղինակներն են քանդակագործ Ալեքսանդր Ռուկավիշնիկովը և ճարտարապետ Իգոր Վոսկրեսենսկին։

Մստիսլավ Ռոստրոպովիչի պուրակը և հուշարձանը (տեսք հետևից)

Նկարագրություն
--------------

Մստիսլավ Ռոստրոպովիչի քանդակը պատրաստվել է բրոնզից և տեղադրվել է գրանիտե սալիկներով դեկորացված բրոնզե պատվանդանի վրա։ Երաժիշտը պատկերված է թավջութակ նվագելիս։ Տպավորություն է ստեղծվում, որ այժմ կհնչի նրա կատարմամբ երաժշտությունը։ Հեղինակի՝ քանդակագործ Ալեքսանդր Ռուկավիշնիկովի խոսքով՝ *«քանդակային հորինվածքում հաջողվել է բացահայտել երաժշտի անզուսպ էներգիան, որը նրան օգնում էր հաջողությամբ իրականացնել իր ցանկացած նախաձեռնությունը»*։

Պատմություն
-----------

Հուշարձանի տեղադրման վայրն ընտրվել է ոչ պատահականորեն։ Մստիսլավ Ռոսրոպովիչը և նրա կինը՝ երգչուհի Գալինա Վիշնևսկայան, ապրել են մոտակայքում՝ թիվ 8/10 ինըհարկանի շենքում (Մոսկվայի կոմպոզիտորների տուն), Բրյուսի նրբանցքում։ Այս շենքը կառուցվել էր հատուկ կոմպոզիտորների և Մոսկվայի Կոնսերվատորիայի պրոֆեսորների համար։ Այս տանն ապրել են նաև Դմիտրի Կաբալևսկին, Արամ Խաչատրյանը, Դմիտրի Շոստակովիչը, Լեոնիդ Կոգանը, Սվյատոսլավ Ռիխտերը։

Հուշարձանի բացման արարողությունը կայացել է 2012 թվականի մարտի 29-ին։ Բացումը հարմարեցրել էին երաժշտի 85-ամյակին։ Բացման արարողությանը ներկա էին այն ժամանակ ՌԴ վարչապետ Վլադիմիր Պուտինը և Մոսկվայի քաղաքապետ Սերգեյ Սոբյանինը։

Բացումից 5 տարի անց արձանի մոտի պուրակը ևս անվանակոչվել է Մստիսլավ Ռոստրոպովիչի անունով։

Ծանոթագրություններ
------------------

1. 1 2 3  "Памятник Мстиславу Ростроповичу". Արխիվացված է the original 2018 թ․ մայիսի 20-ին. Retrieved 2018 թ․ մայիսի 19. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  "Памятник Ростроповичу в Москве в Брюсов переулке". *Достопримечательности Москвы*.
3. 1 2 3  "Памятник Ростроповичу. Укротитель эротичного инструмента".
**Յուրի Գրիգորի Բոստանջյան** (մայիսի 15, 1932(1932-05-15), Թիֆլիս, ԱԽՖՍՀ, ԽՍՀՄ - հոկտեմբերի 21, 2011(2011-10-21), Մինսկ, Բելառուս), խորհրդային գիտնական։

Կենսագրություն
--------------

Յուրի Բոստանջյանը ծնվել է 1932 թվականի մայիսի 15-ին Թբիլիսիում։ 1956 թվականին գերազանցությամբ ավարտել է Նովոչերկասկի պոլիտեխնիկական ինստիտուտը՝ ավտոմատ և չափիչ գործիքներ և սարքեր մասնագիտությամբ։ 1956-1959 թվականներին աշխատել է Երևանի մաթեմատիկական մեքենաների գիտահետազոտական ինստիտուտում։ 1959 թվականին Յուրի Բոստանջյանը աշխատանքի է անցել Մինսկի էլեկտրոնային հաշվիչ մեքենաների գիտահետազոտական ինստիտուտում՝ նախ որպես առաջատար ինժեներ, հետագայում լաբորատորիայի վարիչ և բաժնի վարիչ, իսկ 1999 թվականին՝ ձեռնարկության խորհրդի նախագահի տեղակալ։ 1999 թվականի մայիսի 5-ին տեղափոխվել է «ՄՀՏԱՄ» պետական ձեռնարկություն (Մինսկ, Բելառուս), որտեղ զբաղվել է կապի համակարգերի մշակմամբ (ավտոմատ հեռախոսային կայան և բջջային համակարգեր)։

Էլեկտրոնային հաշվիչ մեքենաների գիտահետազոտական ինստիտուտում Բոստանջյանը զբաղվել է «Մինսկ» Էլեկտրոնային հաշվիչ մեքենաների ընտանիքի համար օպերատիվ հիշողության համակարգի մշակման աշխատանքներով և ղեկավարել ES-1020, ES-1022, ES-1035 և ES-1036 Էլեկտրոնային հաշվիչ մեքենաների օպերատիվ հիշողության համակարգերի ստեղծման աշխատանքները։

Բոստանջյանը եղել է ԽՍՀՄ-ում օպերատիվ հիշողության սարքերի առաջատար մասնագետ, ավելի քան 20 գիտական հոդվածների և մի շարք գյուտերի հեղինակ է։ 1970 թվականին «Մինսկ» Էլեկտրոնային հաշվիչ մեքենաների ծրագիր մշակողների և արտադրողների թիմը, որն արտադրել է ավելի քան 4000 համակարգիչ (Խորհրդային Միության ընդհանուր Էլեկտրոնային հաշվիչ մեքենաների համակարգի ավելի քան 70%-ը) արժանացել է ԽՍՀՄ Պետական մրցանակի։ Մրցանակի դափնեկիրներ՝ Վիկտոր Պրժիյալկովսկին, Գեորգի Լոպատոն, Յու. Գ. Բոստանջյանը, Գ. Դ. Սմիրնովը, Ն. Ա. Մալցևը, Գ. Կ. Ստոլյարովը, Ի. Կ. Ռոստովցևը, Յուրի Բոստանջյանը պարգևատրվել է նաև «Պատվո նշան» շքանշանով և մեդալներով։

Ծանոթագրություններ
------------------

1. ↑  ОАО "НИИЭВМ"
2. ↑  "Серия ЭВМ «Минск»". Արխիվացված է the original 2018 թ․ հոկտեմբերի 7-ին. Retrieved 2021 թ․ օգոստոսի 7. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ветераны НИИЭВМ
**«Մստա-Էս»** խորհրդային (հետագայում ռուսական) արտադրության ժամանակակից 152-մմ ինքնագնաց հրետանի։

Ընդհանուր բնութագիր
-------------------

Մստա-Էս կայանքը նախատեսված է տակտիկական միջուկային միջոցների, հրետանու և ականանետային մարտկոցներից, տանկերի և այլ զրահատեխնիկայի, հակատանկաին միջոցների, կենդանի ուժի, ՀՕՊ և ՀՀՊ միջոցների, կառավարման կետերի, դաշտային ամրաշինությունների ոչնչացման համար, ինչպես նաև հակառակորդի պաշտպանության խորքում ռեզերվների ցորաշարժի խանգարման համար։ Մստա-Էս ինքնագնաց կայանքը սկսվել է շահագործվել խորհրդային բանակում 1989 թվականից։ Ներկայումս այն գտնվում է ծառայության հետ Ռուսաստանի, Ադրբեջանի, Բելառուսի, Վրաստանի, Ուկրաինայի և Վենեսուելայի և այլ երկրների զինված ուժերում։ Ռուսաստանի զինված ուժերում շահագործվում է մոտ 550 Մստա-ս։

Տեխնիկական տվյալներ
-------------------

Մստա-Էս կայանքը տեղադրված է Տ-72 և Տ-90 տանկերի վրա։ Մստա-Ս կայանքի երկարությունը կազմում է 6 մ (հաուբիցով 11.92 մ), լայնությունը 3.58 մ, իսկ բարձրությունը 2.98 մ։ Մստա-Էս կայանքի քաշը կազմում է 42 տ։ Մստա-Էս կայանքն ունի 152 մմ-անոց հաուբից։ Մստա-Էս կայանքի ամենավերին հատվածում տեղադրված է 12.7 մմ-անոց գնդացիր։ Մստա-Էս կայանքը սնուցվում է 780 ձիաուժ հզորությամբ V46-6 դիզելային շարժիչով, կամ ավելի հզոր 840 ձիաուժ հզորությամբ V-84A դիզելային շարժիչով։ Երկու դեպքում էլ ՝ կայանքը զարգացնում է 60 կմ/ժ արագություն։ Մստա-Էս կայանքի վառելիքի պաշարը կազմում է 500 կմ։ Մստա-Էս կայանքը պողպատե զրահապատված է։ Այն պաշտպանում է փոքր զենքերից և հրետանային արկերից։

Մարտավարական տվյալներ
---------------------

Այս հաուբիցը կարող է կրակել ցանկացած անկյան տակ։ Մստա-Էս կայանքը կարող է արձակել ցանկացած ստանդարտ 152 մմ-անոց արկեր։ Կրակի առավելագույն հեռավորությունև կազմում է շուրջ 24.7 կմ-ից մինչև 28.9 կմ։ Մստա-Էս կայանքը կարող է նաև խոցել շարժվող տրանսպորտային միջոցները։

Սպառազինություն
---------------

Մստա-էս կայանք ունեցող երկրներ
* Ռուսաստան Ռուսաստան 550 հատ
* Ուկրաինա Ուկրաինա 40 հատ
* Ադրբեջան Ադրբեջան 18 հատ
* Բելառուս Բելառուս 13 հատ
* Եթովպիա Եթովպիա 12 հատ
* Վրաստան Վրաստան 1 հատ
* Վենեսուելա Վենեսուելա որոշ քանակությամբ
* Մարոկկո Մարոկկո որոշ քանակությամբ

Տես նաև
-------

* 2Ս1 Գվոզդիկա
* 2Ս3 Ակացիա
* 2Ս7 Պիոն
* 2Ս35 Կոալիցիա

Արտաքին հղումներ
----------------

* 2S19 Msta-S(անգլ.)
* "ՄՍՏԻ, «ՄՍՏԱ»!". *Կարմիր Աստղ*. Արխիվացված է the original 2008 թ․ օգոստոսի 4-ին. Retrieved 2011 թ․ սեպտեմբերի 24. `{{cite web}}`: Unknown parameter `|dead-url=` ignored (`|url-status=` suggested) (help)
* Տեսգրություն RuTube.ru կայքում(չաշխատող հղում)
**Բետ, անուշ** (արաբ. **Մուրաբա**مربة‎, murabba "jam"), շաքարաջրում եփված պտուղների պահածո։ Պատրաստի մուրաբայում պտուղները պետք է լինեն եփված, սակայն չքայքայված, ամբողջական կամ կտրատած կտորներով, օշարակը՝ մածուցիկ, բայց ոչ դոնդողանման։

Մուրաբայում պտուղ - օշարակ հարաբերությունը պետք է կազմի 1։ 1։

Առավել լայն տարածում ունեն ծիրանի, սալորի, խնձորի, հաղարջի և որոշ տարածաշրջաններում՝ մանգոյի մուրաբաները, որոնք աչքի են ընկնում ինչպես երկարադիմացկունությամբ, այնպես էլ բուժիչ հատկություններով։

Բոլոր պտուղները բացի ընկույզից, պետք է լինեն լրիվ հասունացած, սակայն ոչ գերհասունացած։ Խակ պտուղների օգտագործումը բերում է եփման ժամանակ պտուղների ծավալի փոքրացման և դրա հետևանքով պատրաստի մթերային ելքի փոքրացման։ Բացի այդ թերհասունացած հումքը, որը հարուստ է պեկտինով (սև հաղարջ, գետնամորի) առաջացնում է օշարակի ժելեացում։ Կանաչ հունական ընկույզը մուրաբայի եփման համար օգտագործվում է կաթնամոմային հասունացման շրջանում։ Վարդի մուրաբան պատրաստվում է ոչ լրիվ բացված ծաղիկների թերթիկներից։ Հոնի կորիզի զանգվածը չպետք է գերազանցի պտղի զանգվածի 30 %-ը։

Մուրաբայի պատրաստման համար կիրառվում են հետևյալ հաջորդական քայլերը՝ ջոկում-տեսակավորում, լվացում, հումքի նախապատրաստում, օշարակի պատրաստում, մուրաբայի եփում, լցնում, մակաափակում, ստերիլիզացիա և հովացում։

Օրգանոլեպտիկ ցուցանիշներ
------------------------

Մուրաբաների, ջեմերի և թթուների վաճառք

|  |  |
| --- | --- |
| **Արտաքին տեսք** | ամբողջական պտուղներ կամ կտրատած պտղամասերը 
հավասարաչափմեծությամբ բաշխված շաքարաջրում |
| **Համ և հոտ** | ցայտուն արտահայտված, հատուկ այն պտղին, որից 
պատրաստված է մթերքը |
| **Գույն** | Հատուկ այն պտղին, որից պատրաստված է մթերքը։ |
| **Օշարակի կազմություն** | ոչ ժելեանման, թույլատրվում է թույլ ժելեացում սերկևիլի,հոնի, հաղարջի և սալորի որոշ տեսակների մուրաբաներում։ |

### Ֆիզիկա-քիմիական ցուցանիշներ

* Չոր նյութերի պարունակություն (%, ոչ պակաս)
	+ Ստերիլիզացվող՝ 68
	+ Չստերիլիզացվող՝ 70
* Պտղի քանակը պատրաստի մթերքում (%)` 45-50

Տես նաև
-------

* Պովիդլո
* Ջեմ
* Ցուկատ

Ծանոթագրություններ
------------------

1. ↑  "Արխիվացված պատճենը". Արխիվացված է the original 2013 թ․ դեկտեմբերի 3-ին. Retrieved 2014 թ․ մայիսի 2.
2. 1 2 3 4 5 6  «Որակի հիմնական պահանջները ԳՈՍՏ 7061-70-ի համաձայն»

Գրականություն
-------------

* *«Պահածոյացման տեխնոլոգիա»*, Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ
**Կատարի ազգային օր** կամ **Կատարի պետական տոն** (արաբ․՝ اليوم الوطني لقطر‎‎‎‎), Կատարի Պետության ազգային տոնը, որը նշվում է ի հիշատակ 1878 թվականին կատարցի ժողովրդի ազգային վերածննդի։

Տոնն առաջին անգամ նշվել է 2007 թվականի հունիսի 21-ին՝ թագաժառանգ իշխան Թամիմ բեն Համիդ ալ-Սանիի հրամանագրով։

Տոնակատարություն
----------------

Կատարի ազգային օրն նշվում է ամեն տարի դեկտեմբերի 18-ին։ Այդ օրը աշխատավայրերում և ուսումնական հաստատությունների մեծ մասում հայտարարվում է հանգստի օր։ Նախքան 2007 թվականի հունիսին էմիր Թամիմ բեն Համիդ ալ-Սանիի հրամանագրի ընդունումը՝ ազգային օրը նշվել է սեպտեմբերի 3-ին՝ Կատարի անկախության և ազգային վերակառուցման օրը։

Այդ օրը քաղաքամայր Դոհայում, ինչպես նաև երկրի մյուս բնակավայրերում, տեղի են ունենում զանազան ցուցադրություններ, հրավառություն, ինչպես նաև երաժշտական ու լուսային բազմաթիվ համարներ։

Կատարի ազգային օրվա տոնակատարություններ անցկացվում են անգամ գյուղական բնակավայրերում։ Ազգային օրվա գլխավոր իրադարձություններից մեկը ռազմահայրենասիրական շքերթն է։ Ազգային օրվա շքերթին մասնակցում են Կատարի Արաբական Էմիրության Զինված ուժերի, ներքին գործերի նախարարության և էմիրի գվարդիայի զինվորները։

Տեղի է ունենում նաև դասական ավտոարտադրության շքերթ, որի ժամանակ ցուցադրվում են պետական նախկին պաշտոնյաներին պատկանող հնաոճ մեքենաներ։

Ծանոթագրություններ
------------------

1. ↑  "ՅՈՒՆԵՍԿՕ-ն Դոհայում նշում է Կատարի ազգային օրը` Կատարի Ազգային հանձնաժողով". ՅՈւՆԵՍԿՕ. 2014 թ․ դեկտեմբերի 17. Retrieved 2015 թ․ փետրվարի 18.
2. ↑  "Կատարի ազգային պետական օրեր". officeholidays.com. Retrieved 2015 թ․ փետրվարի 18.
3. ↑  "Կատարի ազգային օրվա մասին". qatarnationalday.qa. Արխիվացված է the original 2015 թ․ փետրվարի 19-ին. Retrieved 2015 թ․ փետրվարի 18.

Արտաքին հղումներ
----------------

* Կատարի ազգային օրվա պաշտոնական կայք (անգլերեն)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կատարի ազգային օր** կատեգորիայում։ |


|  |
| --- |
| 
  **Կատար**   **Մերձավոր Արևելք**   **Մշակույթ**
 |